text: Risiko for kø fra på mandag
  03 januar 2013 kl. 09.55
  Arbejdet med at opstille støjskærme på Vejlefjordbroen begynder mandag aften. Det medfører to færre vejbaner - og dermed risiko for køkørsel.
  Bilister på Vejlefjordbroen kan se frem til trængsel fra mandag aften og frem til juni.
  I den periode skal der nemlig bygges støjskærme på broen.
  Skærmene skal ikke kun beskytte mod støj, men også gøre turen over broen mere sikker, da skærmene opså vil begrænse blæst.
  